Source: http://docplayer.fi/3190547-Tyosuhteen-paattaminen-henkilosyista.html
Timestamp: 2018-01-17 22:16:16+00:00
Document Index: 14373594

Matched Legal Cases: ['tuomioistuin ', 'KKO ', 'KKO ', 'KKO ', 'KKO ', 'kko ']

TYÖSUHTEEN PÄÄTTÄMINEN HENKILÖSYISTÄ - PDF
Download "TYÖSUHTEEN PÄÄTTÄMINEN HENKILÖSYISTÄ"
1 TYÖSUHTEEN PÄÄTTÄMINEN HENKILÖSYISTÄ Sirpa Niemi Opinnäytetyö Marraskuu 2013 Liiketalous Oikeudellinen asiantuntijuus
2 TIIVISTELMÄ Tampereen ammattikorkeakoulu Liiketalouden koulutusohjelma Oikeudellinen asiantuntijuus NIEMI, SIRPA: Työsuhteen päättäminen henkilösyistä Opinnäytetyö 59 sivua Marraskuu 2013 Työntekijän työsuhdeturvan taso on Suomessa korkea. Työnantajalla on pääsääntöisesti aina velvollisuus näyttää, että työsuhteen päättämiseen on ollut laillinen syy. Lain mukaan työntekijä voidaan irtisanoa työsuhteesta hänestä itsestään johtuvasta tai hänen henkilöönsä liittyvästä asiallisesta ja painavasta syystä. Henkilöperusteiset irtisanomiset liittyvät usein sopimusrikkomuksiin, kuten työtehtävien laiminlyöntiin, alkoholin käyttöön työaikana, sairauslomien väärinkäyttöön, epäasialliseen käyttäytymiseen tai vakavaan luottamuspulaan työnantajan ja työntekijän välillä. Yleisten työsuhteen peruskäsitteiden tunteminen auttaa ymmärtämään kokonaisuutta. Työsopimuksella työntekijä sitoutuu tekemään henkilökohtaisesti työtä työnantajalle, tämän johdon ja valvonnan alaisena, palkkaa tai muuta vastiketta vastaan. Työsopimuksen sisällöllä ja siinä sovituilla tehtävillä on usein merkittävä rooli työsuhteen päättämistä koskevissa riitakysymyksissä. Myös työehtosopimus, koeaika, asiallinen ja painava syy sekä määräaikainen työsopimus on syytä tuntea käsitteenä, ennen kuin asiaan pureudutaan syvemmin. Työsuhde päätetään yleensä irtisanomalla tai purkamalla. Joissakin tapauksissa työsuhdetta voidaan pitää itsestään purkautuneena tai rauenneena. Työnantaja ja työntekijä voivat myös sopia työsuhteen päättämisestä riitaisuuksien välttämiseksi. Päättämismenettelyssä erityistä työsuhdeturvaa nauttivat esimerkiksi raskaana tai perhevapaalla olevat työntekijät ja työntekijöiden luottamushenkilöt, kuten luottamusmies ja luottamusvaltuutettu. Työnantajalla on työsuhteeseen liittyvissä asioissa tulkintaetuoikeus. Kun työntekijällä ja työnantajalla on keskenään erimielisyys jostain työsuhteeseen liittyvästä seikasta, toimitaan työpaikalla työnantajan tulkinnan mukaisesti, kunnes työntekijä näyttää oman kantansa oikeaksi. Oman näkemyksen oikeaksi osoittaminen tapahtuu työpaikka- tai liittotason erimielisyysneuvotteluissa ja viime kädessä tuomioistuimessa, joko käräjäoikeudessa, tai mikäli erimielisyys koskee työehtosopimuksen tulkintaa, työtuomioistuimessa. Työsuhteen päättämisperusteiden riittävyyden arviointi on aina tapauskohtaista harkintaa. Lain tulkinta ja kokonaistilanteen arviointi saattaa olla vaikeaa. Opinnäytetyössä käsitellään työsuhteen päättämistä henkilösyistä työsopimuslain mukaan, sekä tarkastellaan korkeimman oikeuden ja työtuomioistuimen ratkaisuja lain tulkintaa koskevissa riita-asioissa. Asiasanat: työsopimus, työsopimuslaki, työsuhde, irtisanominen, purkaminen, henkilösyyt
3 ABSTRACT Tampereen ammattikorkeakoulu Tampere University of Applied Sciences Degree Programme in Business Administration Legal Expertise NIEMI, SIRPA: Grounds for Termination of an Employment Contract Related to the Employee s Person Bachelor's thesis 59 pages November 2013 The protection level of the employee's employment is quite high in Finland. The principle is that the employer is always obliged to show that the termination of employment has a legitimate reason. The employment contract may be terminated for a proper and weighty reason arising from the employee or related to the employee s person. Personbased redundancies are often related to breach of contract, such as neglect of duty, use of alcohol during working hours, improper use of sick leave, inappropriate behavior or a serious lack of trust between the employer and the employee. The basic concepts of the employment contract are that the employee commits to work for the employer in person, under the employer s direction and supervision, and receives a salary or other compensation for the work. The content of the employment contract and the tasks agreed often have a remarkable role when the termination of employment is a matter under disbute. Employment is usually terminated by giving a notice of termination or rescinding the contract. In some cases, the contract can be taken annulled or expired. The employer and the employee may also agree on terminating the employment to avoid conflicts. Special employment protection is given to e.g. a worker who is pregnant or on a family leave and to a person that the workers have elected to a position of trust, such as shop stewards and elected representatives. When the content of employment is at issue, preference is given to the employer s interpretation. If the employee and the employer have a disagreement in some aspects of the employment, the employer's interpretation is determining until the employee shows his opinion right. The employee can prove himself to be right in the negotiations at the workplace or in the negotiations between the employers organization and the trade u- nion. In the final point the employee can go to court, either to the district court or, if the matter concerns the collective agreement, to the labour court. The sufficiency of the arguments in the employment termination is always a casespecific judgment. It may be difficult to interpret the law and assess the overall situation. This thesis is about the termination of the employment related to the employee s person, according to the Employment Contracts Act, and also deals with the judgments of employment civil trials rendered by the Supreme Court and the Labour Court. Key words: employment contract, Employment Contracts Act, employment, notice of termination, rescind, employee s person
4 4 SISÄLLYS 1 JOHDANTO SÄÄNNÖT JA KÄSITTEET Työsuhteen säännöt Työsopimus ja työsuhde Työehtosopimus Koeaika Määräaika Syrjintäkielto ja tasapuolinen kohtelu TYÖSUHTEEN PÄÄTTYMINEN Työsuhteen päättämisperusteet Työsuhteen päättäminen irtisanomalla Työsopimuksen purkaminen Työsuhteen purkautuminen Työsopimussuhteen päättäminen Työsuhteen muut päättymistavat HUOMIOITAVAT ERITYISRYHMÄT Raskaana tai perhevapaalla oleva työntekijä Henkilöstön edustajat Muut erityisryhmät MENETTELY PÄÄTETTÄESSÄ TYÖSUHDETTA HENKILÖSYISTÄ Varoitusmenettely Päättämisperusteeseen vetoaminen Työntekijän kuuleminen Päättämisilmoituksen toimittaminen Lopputili RIITAISTEN ASIOIDEN RATKAISUJA Riita-asioiden käsittely Yleiset tuomioistuimet Työtuomioistuin Luvaton poissaolo Työntekijän sairaus Sairauslomaoikeuden väärinkäyttö Luottamuspula Työtehtävien laiminlyönti ja työstä kieltäytyminen Työntekijän puutteellinen ammattitaito tai aikaansaamattomuus Päihteiden käyttö... 46
5 6.9 Sopimaton käytös työpaikalla Epäasiallinen käyttäytyminen vapaa-ajalla Kilpaileva toiminta KORVAUS TYÖSOPIMUKSEN PERUSTEETTOMASTA PÄÄTTÄMISESTÄ LOPPUYHTEENVETO LÄHTEET
6 6 LYHENTEET Lait OikTL Laki varallisuusoikeudellisista oikeustoimista 228/1929 (nk. oikeustoimilaki) PL Suomen perustuslaki 731/1999 RL Rikoslaki 39/1889 TEhtoL Työehtosopimuslaki 436/1946 TSL Työsopimuslaki 55/2001 esimerkiksi TSL 7:2.1 tarkoittaa työsopimuslain 7 luvun 2 pykälän 1 momenttia TTHL Työterveyshuoltolaki 1383/2001 TyöTL Laki työtuomioistuimesta 646/1974 (työtuomioistuinlaki) VTSL Työsopimuslaki 320/1970 (vanha työsopimuslaki) YTL Laki yhteistoiminnasta yrityksissä 334/2007 (yhteistoimintalaki) Tuomioistuinten ratkaisut ja päätökset KKO:2006:104 Korkeimman oikeuden päätös 104 vuodelta 2006 TT: Työtuomioistuimen ratkaisu 116 vuodelta 2011 VL: Valituslupamenettelyn kautta korkeimman oikeuden käsittelyyn otetut asiat, joista KKO ei vielä ole antanut ratkaisuaan. Tässä KKO:n valituslupa 54 vuodelta 2013.
7 7 1 JOHDANTO Työsopimuslain (TSL 7:2) mukaan työnantaja voi irtisanoa työntekijän hänestä itsestään johtuvasta tai hänen henkilöönsä liittyvästä asiallisesta tai painavasta syystä. Työntekijän sitä vastoin ei tarvitse ilmoittaa syytä irtisanoutumiselleen. Työsopimuslaissa (TSL 8:1) on rajoitettu kummankin työsuhteen sopijapuolen sopimuksen purkuoikeutta. Työsopimus voidaan purkaa heti päättyväksi vain erittäin painavasta syystä. Tämän opinnäytetyön tarkoitus on selvittää lakiin perustuvia henkilösyistä johtuvia työsuhteen päättämisperusteita sekä työnantajan menettelytapoja päätettäessä työsuhdetta työntekijän henkilösyihin vedoten. Opinnäytetyö on jaettu kahdeksaan osaan. Toisessa luvussa käsitellään työsuhteeseen liittyvää terminologiaa, jota on hyvä tuntea lain tulkinnan ymmärtämiseksi. Kolmas luku esittelee työsuhteen päättämistapoja ja neljännessä luvussa käsitellään lyhyesti erityisryhmien, kuten henkilöstön edustajien tai perhevapaalla olevien työntekijöiden, erityistä työsuhdeturvaa. Viidennessä luvussa syvennytään työsuhteen päättämismenettelyyn, kun työsuhdetta päätetään henkilösyistä. Kuudennen luvun avulla perehdytään työsuhteen riita-asioita käsitteleviin tuomioistuimiin ja tarkastellaan näiden päätöksiä henkilösyistä päätettyihin työsuhteisiin liittyvissä riita-asioissa. Seitsemäs luku avaa lyhyesti työsuhteen perusteettomaan päättämiseen liittyvää korvausta ja kahdeksas luku on loppuyhteenveto. Nykyinen työsopimuslaki astui voimaan Oikeuskäytännössä käytetään lakiuudistuksen jälkeenkin myös vanhan työsopimuslain mukaisia korkeimman oikeuden ja työtuomioistuimen ratkaisuja päätösten perusteluissa, varsinkin kun kyseessä on työntekijän suojelu. Tässä opinnäytetyössä on esimerkkejä myös vanhan työsopimuslain (VTSL) aikaisesta laintulkinnasta. Pääsääntöisesti viitataan voimassaolevaan työsopimuslakiin (TSL). Opinnäytetyön lähteiksi on valittu lakitekstin ja oikeuskäytäntöjen lisäksi lakia tulkitsevaa kirjallisuutta, sekä työnantajaliiton työsuhteeseen liittyviä kursseja.
8 8 2 SÄÄNNÖT JA KÄSITTEET 2.1 Työsuhteen säännöt Työntekijä ja työnantaja sopivat työsuhteen ehdoista ja säännöistä työsopimuksella. Mikäli työsuhteen ehdoista tulee erimielisyyttä, riita-asian ratkaisussa vedotaan yleensä lainsäädännön lisäksi työsopimuksessa sovittuihin sääntöihin. Työsuhteen säännöslähteitä ovat lait ja asetukset, työehtosopimukset, työsäännöt ja yhteistoimintasopimukset, työsopimus ja sopimuksen veroiset käytännöt, tapa ja työnantajan johto- ja valvontaoikeus. Normihierarkiaa ei määritellä työsopimuslaissa, vaan se muodostuu eri laeissa olevien normien pakottavuuden ja sisällön perusteella. Työsuhdetta sääntelevien normien etusijajärjestyksistä on suomalaisessa työoikeudellisessa kirjallisuudessa esitetty hieman toisistaan poikkeavia näkemyksiä. Työoikeuteen erikoistuneen varatuomarin ja oikeustieteen lisensiaatti Matleena Engblomin (2013, 6 7) mukaan normien etusijajärjestys voidaan esittää esimerkiksi seuraavalla luettelolla: 1. perustuslain säännökset (sisältäen keskeiset ihmis- ja perusoikeudet) ja pakottava lainsäädäntö 2. normaalisitova työehtosopimus ja tällaisen nojalla tehdyt paikalliset sopimukset 3. yleissitovan työehtosopimuksen vähimmäispakottavat normit 4. semidispositiiviset lainsäännökset, joista voidaan poiketa työehtosopimuksella 5. lakiin perustuvat työsäännöt ja yhteistoimintasopimukset 6. työsopimuksen ehdot, sopimuksen veroiset käytännöt ja työsopimustason paikalliset sopimukset 7. tahdonvaltaiset, toisin sovittavissa olevat työehtosopimusnormit 8. tahdonvaltaiset lainsäännökset 9. tavanomaisen oikeuden normit 10. työnantajan määräykset (direktio-oikeus) Lain säädösten pakottavuus Työlainsäädännössä on dispositiivisten eli tahdonvaltaisten säännösten ohella myös pakottavia säännöksiä. Pakottavat säännökset ovat pääosin työntekijää suojelevia normeja, kuten esimerkiksi irtisanomisperusteisiin liittyvät säännöt. Joissakin tapauksissa säännöksen pakottavuus on pääteltävä sen tarkoituksesta. Säännös tulkitaan yleensä pakottavaksi, mikäli sillä selvästi on pyritty työntekijän suojelemiseen. (Engblom 2002, 24).
9 9 2.2 Työsopimus ja työsuhde Työsopimuksen sisällöllä on merkittävä rooli työsuhteen päättämistä koskevissa riitakysymyksissä. Vaikka työsopimus voidaan tehdä myös suullisesti, on sovitut säännöt ja ehdot hyvä laatia kirjalliseen muotoon ja vahvistaa molempien sopijapuolten allekirjoituksella. Myös mahdolliset jälkikäteen tehtävät työehtojen, -tehtävien tai -sääntöjen muutokset tulee kirjata ja vahvistaa samalla tavalla. Näin toimittaessa sovittuihin ehtoihin voidaan myöhemmin pätevästi palata ja tarkistaa, mistä oikein on sovittu. Työsopimuslain mukaan työsopimuksella työntekijä sitoutuu tekemään henkilökohtaisesti työtä työnantajan johdon ja valvonnan alaisena palkkaa tai muuta vastiketta vastaan. (TSL 1:1) Työtä on siis tehtävä henkilökohtaisesti itse ja työstä, johon työsopimuslakia sovelletaan, sovitaan jokin vastine; palkka, palkkio tai muu vastike. Työsopimuslaki velvoittaa 2 luvussa työnantajan noudattamaan lakeja ja työehtosopimusta sekä kohtelemaan työntekijöitään tasapuolisesti, tasa-arvoisesti ja yhdenvertaisesti. Työnantajalla on velvollisuus sekä oikeus johtaa ja jakaa työtä. Työnantajalla on oikeus määrätä mm. työn tekemisen aika ja paikka sekä työn tekemistapa. Työnantaja on velvollinen antamaan työntekijälle yli kuukauden mittaisessa työsuhteessa kirjallisen selvityksen työnteon keskeisistä ehdoista, jos ehdot eivät käy ilmi kirjallisesta työsopimuksesta. Työsopimuslain 3 luvussa määritellään työntekijän velvollisuudet. Työntekijän on tehtävä työnsä huolellisesti ja noudattaen työnantajan toimivaltansa mukaisesti antamia määräyksiä työn suorittamiseksi. Työntekijän on vältettävä kaikkea, mikä on ristiriidassa hänen asemassaan olevalta työntekijältä kohtuuden mukaan vaadittavan menettelyn kanssa. Työntekijän on noudatettava työturvallisuutta ja ilmoitettava havaitsemistaan vioista ja puutteista, joista voi aiheutua sairastumisen tai tapaturman vaara. Työntekijä ei saa harjoittaa kilpailevaa toimintaa tai valmistella sellaisen aloittamista. Työntekijä ei saa työsuhteen kestäessä käyttää hyödykseen tai ilmaista muille työnantajan ammatti- ja liikesalaisuuksia.
10 Työehtosopimus Työehtosopimuksen osapuolia ovat työmarkkinajärjestöt. Työehtosopimuksella ohjataan mm. yksittäisten työsopimusten puitteita ja sen määräykset ja ohjaukset vaikuttavat työnantajien ja työntekijöiden välisiin työsuhteisiin. Työehtosopimuksilla pyritään edistämään työsuhteen osapuolten neuvottelu- ja sopimustasapainoa yksinkertaistamalla työsuhteen ehdoista sopimista. (Engblom 2002, 27 29). Työehtosopimusten tulkinta kuuluu työtuomioistuimelle (TyöTL 1 ). Kuten edellä kohdassa 2.1 esitettiin, normaalisitova työehtosopimus on normihierarkiassa heti ehdottomien lainsäännösten jälkeen toisena. 2.4 Koeaika Työnantaja ja työntekijä voivat sopia enintään neljän kuukauden pituisesta koeajasta työnteon aloittamisesta alkaen (TSL 1:4). Kumpi tahansa sopijapuolista voi purkaa työsopimuksen koeajan kuluessa, mutta purkamisen peruste ei saa olla epäasiallinen. Mikäli oikeus koeaikaan halutaan käyttää, on siitä nimenomaisesti sovittava erikseen työsopimusta tehtäessä. Jos koeajasta on määräys työehtosopimuksessa, on siitä kuitenkin erikseen ilmoitettava työntekijälle työsopimusta solmittaessa. Mahdollisten tulevien riitojen välttämiseksi on selkeintä, kun koeaika kirjataan työsopimukseen. Määräaikaisissa, alle kahdeksan kuukautta kestävissä työsopimuksissa koeaika ei saa olla pidempi kuin enintään puolet työsopimuksen kestosta. Esimerkiksi kuuden kuukauden määräaikaisessa työsopimuksessa voidaan työsopimuslain mukaan käyttää korkeintaan kolmen kuukauden koeaikaa. Koeaika voidaan poikkeuksellisesti sopia kuuden kuukauden mittaiseksi silloin, kun työnantaja järjestää työntekijälle erityisen, yhtäjaksoisesti yli neljä kuukautta kestävän, työhön liittyvän koulutuksen. (TSL 1:4).
11 Määräaika Työsopimus on tehtävä toistaiseksi voimassa olevaksi, ellei työnantajalla ole perusteltua syytä tehdä sopimusta määräaikaiseksi (TSL 1:3.2). Työsopimus voidaan tehdä määräaikaiseksi työntekijän aloitteesta ilman muuta syytä kuin työntekijän tahto. Työsopimuksesta tulee selkeästi ilmetä, että työntekijä on nimenomaan halunnut määräaikaisen työsuhteen. Mikäli työsopimus on työnantajan aloitteesta tehty määräaikaiseksi ilman perusteltua syytä, sitä on pidettävä toistaiseksi voimassa olevana. Määräaikaisten työsopimusten ketjutus työnantajan aloitteesta on kielletty ilman perusteltua syytä. Työsuhteiden ketjutus, eli toisiaan seuraavat määräaikaiset työsuhteet, saattavat johtaa siihen, että työsuhdetta pidetään toistaiseksi voimassa olevana, ellei työnantajalla ole perusteltua syytä ketjuttaa työsuhteita tai ketjutus on tapahtunut työntekijän aloitteesta. (TSL 1:3.2). Kun työsopimuksen määräaikaisuudelle on perusteltu syy, työsuhde päättyy ilman irtisanomisaikaa työsopimuksen tarkoituksen tultua täytetyksi. Päättyminen voi johtua esimerkiksi sovitun määräajan umpeutumisesta tai määrätyn työn valmistumisesta. (Asikainen, Kuoppamäki, Lehto, Nieminen, Salonen, Turunen & Vuorinen 2002, 87). 2.6 Syrjintäkielto ja tasapuolinen kohtelu Työnantajan on kohdeltava työntekijöitä tasapuolisesti, ellei poikkeaminen ole työntekijöiden tehtävät ja asema huomioon ottaen perusteltua. (TSL 2:2.3). Tämä syrjintäkielto koskee kaikkia työsuhteeseen liittyviä asioita. Myös muissa laeissa viitataan syrjintäkieltoon ja tasapuolisen kohteluun työsuhteessa. Sukupuoleen perustuvasta syrjinnän kiellosta säädetään mm. laissa naisten ja miesten välisestä tasa-arvosta eli ns. tasa-arvolaissa. Rikoslaissa työssä tapahtuva syrjintä sanktioidaan. Joka työpaikkailmoittelussa, työntekijöitä valittaessa tai työsuhteen aikana ilman painavaa, hyväksyttävää syytä asettaa työntekijän epäedulliseen asemaan rodun, kansallisen tai etnisen alkuperän, ihonvärin, kielen, sukupuolen, iän, perhesuhteiden, sukupuolisen suuntautumisen tai terveydentilan, uskonnon, yhteiskunnallisen mielipiteen, poliittisen tai ammatillisen
12 toiminnan tai muun näihin rinnastettavan seikan vuoksi, tuomittakoon sakkoon tai enintään 6 kk:ksi vankeuteen. (RL 47:3). 12 Yhdenvertaisuuslaki, jonka tarkoituksena on edistää ja turvata yhdenvertaisuuden toteutumista ja tehostaa syrjinnän kohteeksi joutuneen oikeussuojaa, on yleislaki, jonka säännökset on otettava huomioon myös erityislakien syrjinnän kieltoa koskevia säännöksiä sovellettaessa.
13 13 3 TYÖSUHTEEN PÄÄTTYMINEN 3.1 Työsuhteen päättämisperusteet Työsuhteen päättämisperusteena voi olla henkilöön liittyvä syy tai tuotannollinen ja taloudellinen eli kollektiiviperuste (TSL 7:1 3). Henkilöön liittyvät irtisanomiset liittyvät usein sopimusrikkomuksiin, kuten työtehtävien laiminlyöntiin, lain tai työsopimuksen vastaiseen menettelyyn, alkoholin käyttöön työaikana, sairauslomien väärinkäyttöön tai työntekijän henkilöön, kuten epäasialliseen käyttäytymiseen, henkilön työntekoedellytysten muuttumiseen tai vakavaan luottamuspulaan työnantajan ja työntekijän välillä. Toistaiseksi voimassaoleva työsopimus päättyy yleensä sopimuksen irtisanomiseen tai purkamiseen. Määräaikainen työsopimus päättyy ilman irtisanomista määräajan päättyessä tai sovitun työn valmistuessa. Työsopimus voidaan purkaa myös koeaikana, tällöin puhutaan koeaikapurusta. Poikkeuksellisesti työsopimusta voidaan pitää purkautuneena tai se voi raueta. Työsuhde päättyy ilman irtisanomista sen kalenterikauden päättyessä, jonka aikana työntekijä täyttää 68 vuotta. (TSL 6 8). 3.2 Työsuhteen päättäminen irtisanomalla Työntekijä voi irtisanoutua toistaiseksi voimassa olevasta työsopimuksesta ilmoittamatta syytä irtisanoutumiselleen milloin tahansa työsuhteensa aikana. Työnantajan irtisanoessa työsopimus edellytetään, että irtisanomiselle on aina asiallinen ja painava syy (TSL 7:1). Työsopimuslain lisäksi myös työehtosopimuksissa voi olla työnantajan irtisanomisoikeutta rajoittavia ehtoja, kuten työntekijän irtisanominen voidaan esimerkiksi kieltää hänen sairauslomansa aikana. (Asikainen ym. 2002, 83). Kun työsuhde irtisanotaan, se päättyy irtisanomisajan kuluttua. Kummankin osapuolen on noudatettava työsopimuslain määräämiä irtisanomisaikoja, ellei muuta ole sovittu. Irtisanomisaikoja laskettaessa työsuhteen tulee olla jatkunut keskeytyksettä. Yleisesti noudatettavat työsopimuslain (TSL 6:2 3) mukaiset irtisanomisajat ovat seuraavat:
14 14 Työnantajan irtisanoessa työsopimuksen: Työsuhteen kesto enintään 1 vuosi yli 1 vuosi ja enintään 4 vuotta yli 8 vuotta ja enintään 12 vuotta yli 12 vuotta Irtisanomisaika 14 päivää 1 kuukausi 4 kuukautta 6 kuukautta Työntekijän irtisanoessa työsopimuksen: Työsuhteen kesto enintään 5 vuotta yli 5 vuotta Irtisanomisaika 14 kalenteripäivää 1 kuukausi Irtisanomisajoista voidaan sopia edellä mainituista ajoista poiketen työehtosopimuksissa tai yksittäisessä työsopimuksessa, esimerkiksi jos kyseessä olevaan työntekijään ei sovelleta työehtosopimusta. Työehtosopimuksissa säädetyistä irtisanomisajoista ei voi sopia toisin työntekijän vahingoksi. Sovittu irtisanomisaika sitoo kumpaakin osapuolta. Irtisanomisaikana työntekijällä on oikeus ja velvollisuus tehdä työsopimuksessa sovittuja tehtäviä, jos häntä ei ole erikseen vapautettu työtehtävistä. Jos työntekijällä ei ole työvelvoitetta, hänellä on kuitenkin oikeus saada irtisanomisajalta sopimuksen mukainen palkka ja käyttää työntekijöille myönnettyjä henkilökuntaetuuksia. Työnantaja voi määrätä työntekijän vuosilomalle irtisanomisaikana, mikäli muut työnantajan lomallemääräämisoikeudet täyttyvät. (Nieminen 2006, 65, 66). Työntekijän lojaliteettivelvollisuus työnantajaa kohtaan on voimassa myös irtisanomisaikana, vaikka työntekijällä ei olisi työvelvoitetta. Hän ei saa esimerkiksi harjoittaa kilpailevaa toimintaa tai valmistella tällaista toimintaa irtisanomisaikanaan, ellei asiasta ole erikseen työnantajan kanssa toisin sovittu. (Asikainen ym. 2002, ; Nieminen 2006, 64, 65). Asiallinen ja painava syy Työsopimuslain mukaan työnantaja saa irtisanoa toistaiseksi voimassa olevan työsopimuksen vain asiallisesta ja painavasta syystä (TSL 7:1). Irtisanomisperusteen asiallinen ja painava syy on kokonaisharkintaa, jossa otetaan huomioon rikkomuksen tai laiminlyönnin laatu ja vakavuus, kuten yleinen moitittavuus, tahallisuusaste, toistuvuus ja teon vaikutukset. Lisäksi huomioon otetaan muun muassa työntekijän asema, työtehtävät ja kokemus sekä yrityksen koko ja toimiala. (TSL 7:2.1).
15 15 Työsopimuslaissa (TSL 7:2.2) on erikseen mainittu seikat, joita ei ainakaan voida pitää asiallisena ja painavana irtisanomisperusteena. Lain mukaan asiallinen ja painava peruste ei ainakaan voi olla 1) työntekijän sairaus, vamma tai tapaturma, ellei työkyky ole heikentynyt niin olennaisesti ja pitkäaikaisesti, ettei kohtuudella voida edellyttää työsuhteen jatkamista 2) lakkoon tms. työtaisteluun osallistuminen 3) työntekijän mielipiteet tai hänen osallistumisensa yhteiskunnalliseen tai yhdistystoimintaan 4) työntekijän oikeusturvakeinoihin turvautuminen. Sijoittaminen muuhun työhön Työsopimuslaki (TSL 7:2.4) velvoittaa työnantajan selvittämään ennen irtisanomista, olisiko irtisanominen vältettävissä sijoittamalla työntekijä muuhun työhön. Velvollisuutta ei ole rajattu koskemaan vain tuotannollisista ja taloudellisista syistä johtuvia irtisanomisia, vaan se koskee irtisanomisperusteiden kokonaisharkintaa kaikissa irtisanomistilanteissa, myös henkilöön liittyvissä irtisanomistilanteissa. Jos kyseessä on niin vakava työsuhteeseen liittyvä rikkomus, että työnantajalta ei voida kohtuudella edellyttää sopimussuhteen jatkamista, ei selvitysvelvollisuutta kuitenkaan ole. (Asikainen ym. 2002, 91, 92; Nieminen 2006, 61). 3.3 Työsopimuksen purkaminen Työsopimuksen purkaminen edellyttää aina painavampia ja ankarampia perusteita kuin työsopimuksen irtisanominen. Vain työntekijän menettelyn erityinen moitittavuus tai kykenemättömyys työhön voi olla työnantajan työsopimuksen purkuoikeuden perusta. Purkamiseen oikeutettu osapuoli voi halutessaan käyttää vaihtoehtoisesti irtisanomista, joka on purkamista lievempi toimenpide. (Asikainen ym. 2002, 83). Hallituksen esityksessä (HE 157/2000) on esitetty, että työnantajalla on oikeus purkaa työsopimus esimerkiksi, kun työntekijä vaarantaa välinpitämättömyydellään työturvallisuuden esiintyy työpaikalla päihtyneenä tai siellä vastoin kieltoa käyttää päihdyttäviä aineita
16 16 loukkaa törkeästi työnantajan, tämän perheenjäsenen, työnantajan sijaisen tai työtoverinsa kunniaa tai tekee heille väkivaltaa rikkoo törkeällä tavalla työsopimuslaissa (TSL 3:3) säädettyä kilpailevan toiminnan kieltoa tai johtaa työnantajaa harhaan työsopimusta tehtäessä. Kun työsopimus puretaan, se päättyy välittömästi, ilman irtisanomisaikaa. Sekä määräaikainen että toistaiseksi voimassaoleva työsopimus voidaan purkaa. Työsopimuslain (TSL 8:1) mukaan kummallakaan työsopimuksen osapuolella ei ole oikeutta purkaa työsopimusta ilman erittäin painavaa syytä. Purkamisperusteen täyttyminen harkitaan kokonaisarviona kuten irtisanominenkin siten, että huomioon otetaan mm. kunkin sopimussuhteen erityispiirteet sekä sopijapuolten asema. Koeaikapurku Koeaikapurussa purkamisen syyksi riittää se, että on työsuhteen koeaika. Purkuperusteen tulee liittyä työntekijän soveltumiseen työhön. Koeaikapurkua ei siis voi tehdä koeajan tarkoitukseen nähden epäasiallisilla perusteilla. Purkuperusteen tulee liittyä työntekijän työsuoritukseen tai henkilöön. (Asikainen ym. 2002, 83). Määräaikaisen työsopimuksen päättäminen Kummallakaan sopijapuolella, työnantajalla tai työntekijällä, ei ole oikeutta sanoa alle viittä vuotta kestävää määräaikaista työsopimusta irti, ellei siitä ole nimenomaisesti sovittu. Mikäli purkuperusteet täyttyvät, voidaan määräaikainen työsopimus purkaa samoin kuin toistaiseksi voimassa olevan työsopimus. (Asikainen ym. 2002, 87; Rautiainen & Äimälä 2001, ). 3.4 Työsuhteen purkautuminen Työsopimuslaissa (TSL 8:3) säädetään siitä, milloin työsopimusta voidaan käsitellä purkautuneena jommankumman sopijapuolen luvattoman poissaolon vuoksi. Työntekijä saa olla poissa töistä vain, jos siitä on sovittu työnantajan kanssa tai jos siihen on pätevä syy (sairaus tms.). Jos työntekijä on poissa työstä yhtäjaksoisesti vähintään seitsemän kalenteripäivää ilmoittamatta pätevää syytä poissaololleen, työnantaja voi käsitellä työsopimusta purkautuneena. Sillä ei ole merkitystä, onko työntekijällä hyväksyttävä syy olla poissa vaan sillä, onko hän ilmoittanut poissaolostaan seitsemän kalenteripäivän sisällä. Mikäli työntekijällä on pätevä este jättää ilmoitus tekemättä, hän voi tehdä il-
17 17 moituksen esteen päättymisen jälkeen. Jos työnantaja on ilmoituksen tullessa jo ehtinyt katsoa työsopimuksen purkautuneeksi, purkautuminen peruuntuu ja työsuhteen katsotaan jatkuneen keskeytyksettä koko poissaolon ajan. Esimerkiksi jälkikäteen toimitettu todistus autokolarissa loukkaantumisesta ei siis riitä, vaan työntekijän on näytettävä, että hän ei pystynyt ilmoittamaan poissaolostaan työnantajalle seitsemän kalenteripäivän aikana. (Heino, Kivelä, Mänttäri, Paananen & Sariola Työsuhdeasian peruskurssi I). Työsopimus voidaan katsoa purkautuneeksi myös, jos työntekijä on ilmoittanut poissaolostaan, mutta työnantaja ei ole hyväksynyt poissaolon syytä. Esimerkiksi jos työntekijä jää vapaalle tiettynä ajankohtana vähintään seitsemäksi kalenteripäiväksi työnantajan vastustaessa sitä, on työnantajalla oikeus katsoa työsopimus purkautuneeksi. Vaikka työntekijällä olisi kertynyttä työajan lyhennysvapaata tai vuosiloman pito-oikeus, hän ei voi yksin päättää vapaan pitoajasta vastoin työnantajan näkemystä. Näissä tilanteissa tulkintaoikeus on työnantajalla. (Rautiainen & Äimälä 2001, ). Seitsemän kalenteripäivää lasketaan riippumatta siitä, ovatko ne työntekijän työpäiviä. Työsopimuksen katsotaan päättyneen ensimmäisestä poissaolopäivästä lukien. (Heino ym. 2007). Työsopimuksen purkautuminen tulee voimaan työnantajan päätöksellä. Työnantajalla ei ole velvollisuutta pyrkiä aktiivisesti selvittämään poissaolon syytä eikä työnantajalla myöskään työsopimuksen purkautuneena pitämisen yhteydessä ole velvollisuutta kuulla työntekijää. Korkeimman oikeuden ennakkopäätöksen 1992:111 mukaan purkautumisen voimaantulo ei edellytä, että toimenpiteestä ilmoitetaan työntekijälle. (Rautiainen & Äimälä 2001, ). 3.5 Työsopimussuhteen päättäminen Joskus työnantajan tietoon tulee vasta työsopimuksen teon jälkeen seikkoja, joiden vuoksi työsopimus halutaan päättää ennen työnteon aloittamista. Tilanne voi olla työnantajan taloudelliseen tai tuotannolliseen tilanteeseen liittyvä, tai työntekijän henkilöön liittyvä, kuten esimerkiksi se, että työnantaja on saanut selville työntekijän johtaneen häntä harhaan työhönottotilanteessa antamalla hänelle vääriä tietoja ammattitaidostaan
18 tai muusta, työn suorittamiseen oleellisesti liittyvästä seikasta (Heino ym. 2007; Meincke 2005, 12,13). 18 Työntekijän työsuhdeturva alkaa jo työsopimuksen tekemisestä, eikä vasta työnteon aloittamisesta. Jotta työsopimus voidaan päättää ennen työnteon aloittamista, tarvitaan samat irtisanomis- tai purkuperusteet kuin muutoinkin työsuhdetta päätettäessä. Koska koeaika alkaa vasta työnteon aloittamisesta, koeaikaehtoon ei voida vedota. (Heino ym. 2007). 3.6 Työsuhteen muut päättymistavat Työsopimuksen raukeaminen Työsopimuksen raukeaminen tarkoittaa työsopimuksen päättymistä ilman, että kumpikaan työsopimuksen sopijapuoli ilmoittaa toiselle päättävänsä työsopimuksen. Työsopimus voidaan katsoa rauenneeksi, jos sopimussuhteen jatkamisen edellytykset ovat hävinneet lopullisesti. Laissa ei ole säädöksiä työsopimuksen raukeamisesta. (Rautiainen & Äimälä 2001, 175). Esimerkkeinä työsopimuksen raukeamisesta voidaan mainita työntekijän kuolema tai myönteinen työkyvyttömyyseläkepäätös. Raukeaminen ei edellytä työnantajalta erityisiä toimia. Eroamisikä Työntekijän työsuhde päättyy ilman irtisanomista ja irtisanomisaikaa sen kalenterikuukauden päättyessä, jonka aikana työntekijä täyttää 68 vuotta. Jos työntekijä esimerkiksi täyttää vuotta, hänen työsuhteensa päättyy Erillistä irtisanomisaikaa ei ole ja viimeinen palkanmaksupäivä on Työntekijä ja työnantaja voivat lain (TSL 6:1a) mukaan kuitenkin sopia työsuhteen jatkumisesta senkin jälkeen, kun henkilö on saavuttanut 68 vuoden iän. Työsuhde voidaan tällöin sopia myös määräaikaiseksi ilman laissa muutoin säädettyjä määräaikaisen työsopimuksen perusteita. (Heino ym. 2007). Työsuhteen päättyminen työntekijän aloitteesta Työntekijä voi itse irtisanoa toistaiseksi voimassa olevan työsuhteensa ilman mitään erityistä syytä. Irtisanomisessa tulee noudattaa työsopimuslakia, työehtosopimusta ja työsopimuksen mukaisia irtisanomisaikoja. Kuten edellä todettu, määräaikaista työsopimusta ei työntekijäkään voi irtisanoa, ellei siitä ole erikseen sovittu.
19 19 Työntekijä ei voi myöskään purkaa työsopimusta ilman asiallista ja painavaa syytä. Purkamisperusteen tulee olla työnantajan vakava sopimusrikkomus työsopimuksen tai lain velvoitteista. Rikkomuksen tulee olla niin vakava, ettei työntekijältä voida kohtuudella edellyttää työsuhteen jatkamista edes irtisanomisajan pituista aikaa. Myös työntekijä voi purkaa, edellä mainittujen ehtojen täyttyessä, sekä toistaiseksi voimassa olevan, että määräaikaisen työsopimuksen. (TSL 8:1.2) Päättymissopimus Työnantaja ja työntekijä voivat koska tahansa keskenään sopia, että työsuhde päättyy. Päättymissopimuksen tekeminen ei edellytä erityisiä perusteita. Työsuhteen voidaan sopia päättyvän välittömästi, tai esimerkiksi irtisanomisajan kuluttua. Oikeuskäytännössä on esiintynyt väitteitä, joiden mukaan työntekijä olisi pakotettu tekemään sopimus työsuhteen päättämisestä ja työntekijä on kokenut sopimuksen päättymistilanteen uhkaavana. Näissä tapauksissa työnantajan on näytettävä toteen se, että työntekijälle on annettu mahdollisuus ja riittävästi aikaa harkita työsopimuksen päättämistä sopimuksella. (Rautiainen & Äimälä 2001, ; Nieminen 2006, 68).
20 20 4 HUOMIOITAVAT ERITYISRYHMÄT 4.1 Raskaana tai perhevapaalla oleva työntekijä Työsopimuslaissa (TSL 7:9) on taattu erityinen irtisanomissuoja raskaana tai perhevapaalla olevalle työntekijälle. Työntekijää ei saa irtisanoa raskauden takia tai sillä perusteella, että hän käyttää oikeuttaan työsopimuslain mukaiseen perhevapaaseen. Mikäli työntekijä irtisanomistilanteessa vetoaa raskauteensa, hänen on työnantajan pyynnöstä esitettävä tästä selvitys. (Nieminen 2006, 59, 60). Jos työnantaja irtisanoo raskaana olevan tai perhevapaata käyttävän työntekijän työsopimuksen henkilösyistä, työnantajan on voitava osoittaa pätevästi, että irtisanominen johtuu muusta seikasta. Jos työnantaja ei kykene osoittamaan, että irtisanominen on johtunut muusta kuin raskaudesta tai perhevapaan käyttämisestä, katsotaan irtisanomisen johtuneen työntekijän raskaudesta tai perhevapaan käyttämisestä. (Nieminen 2006, 59, 60). 4.2 Henkilöstön edustajat Työsopimuslaissa (TSL 7:10) säädetään luottamusmiehen ja luottamusvaltuutetun irtisanomissuojasta. Luottamusmiehen tai luottamusvaltuutetun saa irtisanoa henkilösyillä vain, jos niiden työntekijöiden enemmistö, joita he edustavat, antaa siihen suostumuksensa. Ratkaisussa KKO (1983 II 53) työnantaja oli koolle kutsumassaan tilaisuudessa mm. tiedustellut työntekijöiden mielipidettä työsuojeluvaltuutetun irtisanomisesta, eikä kukaan työntekijöistä ollut vastannut tiedusteluun. Ratkaisussaan KKO katsoi, että työntekijöiden suostumusta ei ollut saatu, kun työntekijöille ei ollut ilmoitettu, että tilaisuuden tarkoituksena oli pyytää heidän suostumustaan työsuojeluvaltuutetun irtisanomiseen. Vastaava irtisanomissuoja kuin luottamusmiehillä on työsuojeluvaltuutetulla (laki työsuojelun valvonnasta ja muutoksenhausta työsuojeluasioissa 2006, 11 ) sekä henkilöstön edustajalla ja varaedustajalla yrityksen hallintoelimissä ja konserniyhteistyössä (laki henkilöstön edustuksesta yrityksen hallinnossa 1990, 11 ; laki yhteistoiminnasta yrityk-
21 sissä 2007, 11e ). Työnantaja voidaan tuomita henkilöstön edustajan työsopimuksen perusteettomasta päättämisestä jopa sakkorangaistukseen (Nieminen 2006, 64) Muut erityisryhmät Maanpuolustusvelvolliset Maanpuolustusvelvollisuuttaan suorittavat nauttivat erityistä työsuhdeturvaa. Työnantaja ei saa päättää asevelvollisuuttaan suorittavien työsuhdetta palveluksen takia tai sen aikana. Määräaikainen työsuhde voi kuitenkin päättyä, mikäli määräaika päättyy palveluksen aikana tai mikäli työnantajan toiminta loppuu kokonaan, voidaan työsuhde päättää. (Laki maanpuolustusvelvollisuutta täyttävän työ- ja virkasuhteen jatkumisesta 2009, 3 ). Maanpuolustusvelvollisuuttaan suorittavalla henkilöllä on oikeus palata aikaisempaan tai siihen rinnastettavaan työhön. (Laki maanpuolustusvelvollisuutta täyttävän työ- ja virkasuhteen jatkumisesta 4 ). Säännökset koskevat myös kertausharjoituksissa tai ylimääräisissä harjoituksissa olevia, sekä YK:n rauhanturvaamistehtävissä olevia että ulkomailla kriisinhallintaan osallistuvia henkilöitä. Toimitusjohtaja Toimitusjohtaja ei ole työsuhteessa yhtiöön, eikä näin ollen työsopimuslain alainen. Toimitusjohtajan palvelussuhteen päättämisen ehdoista ja sen johdosta suoritettavista korvauksista on mahdollista sopia. Toimitusjohtajan asema perustuu ensisijaisesti yhtiöoikeuteen. Osakeyhtiölain (2006) 6 luvun 20 :n mukaan hallitus voi erottaa toimitusjohtajan tehtävästään. Erottaminen tulee voimaan välittömästi, jollei hallitus päätä myöhemmästä ajankohdasta. Esimerkkiratkaisuna korkeimman oikeuden ratkaisu KKO 2002:73: A oli ollut X Oy:n toimitusjohtajana. Yhtiön hallitus oli lähes 12 vuoden palveluksen jälkeen päättänyt erottaa A:n välittömästi. Yhtiö oli ilmoittanut A:n palvelussuhteen päättämisen perusteeksi pysyvän luottamuspulan ja palvelussuhteen päättymispäiväksi seuraavan päivän. A ei toimitusjohtajana ollut työsuhteessa yhtiöön. Asianosaisten välillä ei ollut kirjallista palvelussopimusta. Sekä käräjäoikeus että hovioikeus velvoittivat X Oy:n korvauksiin irtisanomisajan palkasta ja lomakorvauksista.
22 Korkein oikeus totesi, ettei A X Oy:n toimitusjohtajana ole ollut työsopimuslain tarkoittamassa työsuhteessa yhtiöön. Osakeyhtiön oikeutta päättää toimitusjohtajan palvelussuhde ei ole rajoitettu lainsäädännöllä. Yhtiön hallitus on erottanut A:n toimitusjohtajan tehtävästä luottamuspulan vuoksi ja siis hyväksyttävästä syystä. Edellä mainittu huomioon ottaen erottaminen ei ole tapahtunut lain eikä sopimuksen vastaisesti. Kanne on siten perusteeton. Korkein oikeus kumosi hovioikeuden ja käräjäoikeuden tuomiot ja kanne hylättiin. X Oy vapautettiin tuomitusta maksuvelvollisuudesta.(kko 2002:73). 22
23 23 5 MENETTELY PÄÄTETTÄESSÄ TYÖSUHDETTA HENKILÖSYISTÄ 5.1 Varoitusmenettely Työsopimuslain mukaan työntekijää, joka on laiminlyönyt työsuhteesta johtuvien velvollisuuksiensa täyttymisen tai rikkonut niitä, ei saa irtisanoa ennen kuin hänelle on varoituksella annettu mahdollisuus korjata menettelynsä (TSL 7:2.3). Varoituksella halutaan varmistaa, että työntekijä on ymmärtänyt laiminlyönnin tai rikkomuksensa vakavuuden ja tiedostaa, että toiminnan jatkuminen voi johtaa työsuhteen irtisanomiseen. Varoituksella työntekijälle annetaan mahdollisuus korjata toimintaansa. Varoitus voi olla suullinen tai kirjallinen ja se voidaan toimittaa myös postitse tai sähköpostilla. Varoitukselle ei ole säädetty määrämuotoa, mutta siitä tulee selkeästi käydä ilmi varoituksen antamisen syy. Varoituksen tulee perustua tosiasiallisiin tapahtumiin ja sen pitää olla sellainen, että työntekijä voi sen perusteella korjata menettelyään tai käyttäytymistään. Varoituksesta on oltava selkeästi ymmärrettävissä, että mikäli työntekijä jatkaa moitittavaa käyttäytymistään, työnantaja saattaa irtisanoa hänet. Varoitus tulee antaa kohtuullisessa ajassa siitä, kun moitittava menettely on tullut työnantajan tietoon. (Rautiainen & Äimälä 2001, ). Laissa ei ole säädetty varoitusten määrästä tai niiden voimassaolosta. Varoitus ei vanhene tietyssä ajassa. Koska työtekijälle tulee antaa aikaa korjata menettelynsä, varoituksen syystä riippuen edellytetty aika voi olla jopa kuukausia. Kuitenkin esimerkiksi jos kyse on jonkin yksittäisen työsopimuksen mukaisen työtehtävän suorittamisesta ja työntekijä varoituksen saatuaan edelleen kieltäytyy työnantajan määräyksestä, voidaan työsopimus päättää välittömästikin varoituksen antamisen jälkeen. (Heino ym. 2007; Meincke 2005, 17). Varoituksen syy on merkittävämpi kuin sen antamisen ajankohta. Esimerkiksi työtuomioistuimen ratkaisussa TT: katsottiin, että yli kolme vuotta vanha varoitus voitiin ottaa kokonaisarviossa huomioon, koska kaikki annetut varoitukset osoittivat työntekijän piittaamattomuutta työnantajan ohjeista ja määräyksistä. Tapauskohtaisesti tulee harkittavaksi se, kuinka pitkän ajan kuluttua varoitukseen voidaan vielä vedota.
24 24 Työntekijää ei tarvitse kuulla ennen varoituksen antamista, vaan työnantaja voi antaa varoituksen oman harkintansa mukaan. Työnantajan tulee noudattaa varoituskäytännössään johdonmukaisuutta ja tasapuolisuutta. Jos työntekijä katsoo varoituksen aiheettomaksi, hänen voi kiistää sen, mutta varoitusta ei voi riitauttaa, sillä varoituksella ei ole itsenäistä merkitystä. Kiistäminen on hyvä tehdä siten, että se on myöhemmin todistettavissa. Mikäli työntekijä ei ole syyllistynyt mihinkään rikkomukseen tai laiminlyöntiin, varoitus on merkityksetön, eikä siihen voida vedota irtisanomisperusteena. (Asikainen ym. 2002, 91; Heino ym. 2007). 5.2 Päättämisperusteeseen vetoaminen Työsuhteen päättämisperusteen harkinta on kokonaisvaltaista harkintaa. Siinä otetaan huomioon laiminlyönnin tai rikkomuksen luonne, kuten yleinen moitittavuus, tahallisuus, toistuvuus ja teon vaikutukset. Myös työntekijän asema ja työtehtävät sekä yrityksen asema ovat kokonaisharkinnassa huomioitavia seikkoja. Päättämisperusteiden riittävyys ratkaistaan jokaisessa tapauksessa erikseen. Työsuhdetta ei voida päättää vähäisen rikkomuksen perusteella, vaan rikkomuksen tai laiminlyönnin tulee olla olennainen. Työnantajan on kohdeltava kaikkia moitittavasti toimineita työntekijöitä tasapuolisesti. Tilannetta on mahdollisesti arvioitava toisin, jos yhtä henkilöä voidaan selvästi pitää rikkeen alkuunpanijana tai jos hän on vaikka jo aikaisemmin syyllistynyt vastaavaan rikkomukseen. (Kiiras, Äimälä & Kröger 2008). Myös anteeksiantoperusteet on otettava huomioon. Esimerkiksi se, että työntekijää ei ole opastettu riittävästi, voi vaikuttaa siihen, katsotaanko työsuhteen päättämisperusteen olevan riittävä työsuhteen päättämiseksi. (Heino ym. 2007). Vaikka työsopimus voidaan purkaa ilman varoitusta, on ennen työsuhteen purkamista varattava toiselle osapuolelle tilaisuus tulla kuulluksi. Työsopimuslain (TSL 8:2) mukaan työsuhteen purkamisoikeus raukeaa 14 päivän kuluessa siitä, kun työnantaja sai tiedon purkuperusteen täyttymisestä. Mikäli 14 päivän määräaika umpeutuu, voidaan ilmennyttä purkuperusta käyttää vielä kohtuullisen ajan kuluessa irtisanomisperusteena. (Asikainen ym. 2002, 90).
25 25 Kohtuullinen aika Työnantajan on vedottava irtisanomisperusteeseen kohtuullisen ajan kuluessa. Kohtuullista aikaa ei ole määritetty laissa, vaan aika harkitaan aina tapauskohtaisesti. Hallituksen esityksen perusteluissa irtisanomisen kohtuullinen aika määritetään seuraavasti: Vaikka työnantajalla tulisi olla vähintään muutaman viikon harkinta-aika arvioida sitä, onko irtisanomiselle olemassa riittävät perusteet, työntekijän kannalta ei olisi kohtuullista vedota kuukausia aiemmin työnantajan tietoon tulleisiin seikkoihin. Säännöstä on tulkittu siten, että työnantajalla olisi yhdestä kahteen kuukautta aikaa vedota irtisanomisperusteeseen. Joka tapauksessa kohtuullisen irtisanomisajan siitä, kun rike on tullut työnantajan tietoon, on katsottu olevan selvästi pitempi kuin työsopimuksen purkamisaika. Jos työnantaja ei irtisano työsopimusta kohtuullisen ajan kuluessa, tulkinnan mukaisesti irtisanomisperuste menettää merkityksensä, eikä työnantaja voi enää vedota siihen. (Rautiainen & Äimälä 2001, ; Nieminen 2006, 60; Asikainen ym. 2002, 90). 5.3 Työntekijän kuuleminen Työnantajan on varattava työntekijälle tilaisuus tulla kuulluksi työsopimuksen päättämisen syistä ennen työsuhteen irtisanomista, purkamista tai koeaikapurkua. Työsopimuslain (TSL 9:2) mukaan työntekijä voi halutessaan käyttää kuulemistilanteessa avustajaa. Työnantajan edustajana kuulemistilaisuudessa on yleensä henkilö, joka on oikeutettu tekemään työsopimuksen päättämistä koskevan ratkaisun. Työnantaja ilmoittaa työntekijälle kuulemistilaisuudessa ne perusteet, joiden vuoksi työsopimuksen päättämistä harkitaan. Kuuleminen ei tarkoita neuvottelua, mutta työntekijälle on varattava tilaisuus tulla kuulluksi ja antaa hänen esittää tilanteesta oma näkökantansa. Työntekijä saa itse päättää, käyttääkö hän kuulemismahdollisuuden hyväkseen. Jos työntekijä jättää kuulemistilaisuuden käyttämättä, työnantaja voi päättää työsopimuksen kuulemismenettelyvelvoitettaan rikkomatta, kunhan työntekijä on saanut tiedon kuulemistilaisuudesta ja hänelle on annettu kohtuullinen valmistautumisaika. (Rautiainen & Äimälä 2001, 178, 179; Asikainen ym. 2002, 91,92).
26 26 Työntekijän kuulemiselle ei ole säädetty määräaikaa, eikä kuulemisvelvollisuuden rikkomisesta tule työnantajalle seuraamuksia. Kuulemisvelvollisuuden laiminlyönti ei tee muuten laillisesta työsuhteen päättämisestä pätemätöntä. Jos työsuhde on päätetty lain vastaisesti, kuulemisvelvoitteen laiminlyönti saattaa olla lainvastaisesta työsopimuksen päättämisestä maksettavaa korvausta korottava tekijä. (Rautiainen & Äimälä 2001, 178, 179; Asikainen ym. 2002, 91,92). Koska koeaikapurku ei edellytä työntekijän rikkomusta tai laiminlyöntiä, koeaikapurun yhteydessä kuuleminen tarkoittaa sitä, onko koeajasta sovittu ja onko se vielä voimassa. 5.4 Päättämisilmoituksen toimittaminen Työsopimuslain (TSL 9:4) mukaan työsopimuksen päättämisestä on ilmoitettava ensisijaisesti henkilökohtaisesti toiselle osapuolelle. Työsopimuksen päättämisilmoitus voi olla suullinen tai kirjallinen ja se voidaan toimittaa kirjeenä, sähköisesti tai puhelimitse soittamalla. Tekstiviesti ei ole yleisesti hyväksytty päättämisilmoituksen toimittamistapa, sillä operaattori saattaa poistaa viestin tietyn ajan kuluessa ennen kuin vastaanottaja on saanut viestin. Se osapuoli, joka väittää toimittaneensa työsopimuksen päättämisilmoituksen, on velvollinen näyttämään väitteensä toteen. (Nieminen 2006, 66; Rautiainen & Äimälä 2001, ). Työsopimuslakiin (TSL 9:5) on myös erikseen kirjattu työntekijän oikeus saada pyynnöstään työnantajalta kirjallisesti työsopimuksen päättymispäivämäärä sekä työnantajan tiedossa olevat työsopimuksen päättämisen syyt. Päättämisilmoituksessa on ratkaisevaa se, että vastaanottaja ymmärtää kysymyksessä olevan nimenomaan työsopimuksen päättämisen. Epäselvissä tilanteissa työsopimuksen päättämisen toteen näyttämiseksi onkin varminta, että päättämisilmoitus toimitetaan kirjallisesti ja tarvittaessa toiselta osapuolelta pyydetään kuittaus päättämisilmoituksen vastaanottamisesta. Esimerkiksi sähköpostiin voidaan pyytää vastaanottokuittaus tai vastaanottajaa pyydetään kuittaamaan työsopimuksen päättämisilmoitus erillisellä lomakkeella. Kirjeitse tai sähköisesti toimitettu päättämisilmoitus katsotaan tulleen vastaanottajan tietoon todellisena vastaanottopäivänä. Jos ei voida näyttää, että vastaanottaja on saanut tiedon päättämisilmoituksesta aikaisemmin, sen katsotaan tulleen perille viimeistään
27 27 seitsemäntenä päivänä ilmoituksen tekemisestä. Esimerkiksi, kun työntekijälle lähetetään 1.7. irtisanomista koskeva kirje, sen katsotaan tulleen perille todellisena vastaanottopäivänä. Joka tapauksessa ilmoituksen katsotaan tulleen perille viimeistään 8.7. riippumatta siitä, onko kirje tullut perille tai vastaanottaja saanut sähköpostiviestin. (Rautiainen & Äimälä 2001, 181; Nieminen 2006, 66). 5.5 Lopputili Työsuhteesta johtuvat kaikki saatavat, kuten palkka ja työsuhteeseen liittyvät muut korvaukset, on maksettava työntekijälle työsuhteen päättyessä. Käytännössä tämä tarkoittaa sitä, että esimerkiksi purettaessa työsuhde, työntekijän tulee saada kaikki saatavansa samana päivänä, vaikka päättymispäivä ei olisikaan yrityksen normaali palkanmaksupäivä, ellei muusta ole erikseen sovittu esimerkiksi työsopimuksessa tai työehtosopimuksessa. Jos työnantajalla on saatavia työntekijältä, hän voi kuitata loppupalkasta enintään kolmanneksen. Mikäli työnantaja pidättää loppupalkasta tätä enemmän, voi se johtaa sakkorangaistukseen. (Nieminen 2006, 66, 67).
28 28 6 RIITAISTEN ASIOIDEN RATKAISUJA 6.1 Riita-asioiden käsittely Kuten edellä luvussa 3 kerrottiin, työnantaja saa päättää työsopimuksen vain asiallisesta ja painavasta syystä. Kun työsuhteen päättäminen tapahtuu henkilösyistä, edellytetään lisäksi, että työntekijä on vakavasti rikkonut työsuhteeseen olennaisesti vaikuttavia velvollisuuksiaan tai laiminlyönyt niitä. Tällaisia perusteita voivat käytännössä olla esimerkiksi luvaton poissaolo työtehtävien laiminlyönti tai niistä kieltäytyminen epärehellisyys ammattitaidottomuus alkoholin käyttö työpaikalla ohjeiden vastainen menettely lojaliteettivelvollisuuksien, esim. liike- ja ammattisalaisuudet, kilpailukielto jne., rikkominen työstä kieltäytyminen perusteettomasti työaikojen noudattamatta jättäminen epäasiallinen käyttäytyminen työnantajaa tai asiakkaita kohtaan sellainen vapaa-ajalla tapahtunut toiminta, joka vakavasti horjuttaa osapuolten välistä luottamusta. (Heino ym. 2007). Työsuhteeseen liittyvissä asioissa työnantajan tulkinta ratkaisee. Työnantajan tulkintaetuoikeus tarkoittaa sitä, että jos työntekijä ja työnantaja ovat keskenään erimieltä jostain työsuhteeseen liittyvästä seikasta, työpaikalla toimitaan työnantajan tulkinnan mukaisesta. Työntekijä voi kuitenkin näyttää oman näkemyksensä oikeaksi työpaikka- tai liittotason erimielisyysneuvotteluissa ja viime kädessä tuomioistuimessa. Tuomioistuimena toimii käräjäoikeus tai jos erimielisyys koskee työehtosopimuksen tulkintaa, työtuomioistuin. Ratkaisun jälkeen työnantajan on luonnollisesti muutettava työpaikan toimintaa ratkaisun mukaiseksi. (Nieminen 2006, 74 75).
29 29 Tässä luvussa esitellään riita-asioiden käsittelyä työtuomioistuimessa ja korkeimmassa oikeudessa. Esimerkkeihin on otettu mukaan myös vanhan työsopimuslain (VTSL 320/1970) mukaisia ratkaisuja, sillä työsuhdeturvan taso pyrittiin pitämään työsopimuslain uudistuksessa ennallaan, joten vanhankin lain aikaiset oikeustapaukset ovat hyödyllisiä myös uuden työsopimuslain (TSL 55/2001) mukaisissa tulkintatilanteissa Yleiset tuomioistuimet Työntekijän työsuhteen päättämiseen liittyvät riita-asiat käsitellään työnantajan kotipaikan käräjäoikeudessa tai siinä käräjäoikeudessa, jonka alueella työ on tehty. Menettely alkaa haastehakemuksella, jossa kantaja tuo esiin vaatimukset perusteluineen. Haastehakemuksen saapumisen jälkeen käräjäoikeus pyytää vastaajalta kirjallisen vastauksen. Kun kirjallinen materiaali on saapunut käräjäoikeuteen, pidetään valmisteluistunto, jossa käydään läpi jutussa kertynyt materiaali ja sen perusteella pyritään erottamaan riitaiset ja riidattomat asiat. Valmisteluistunnossa tuomari voi tehdä sovintoesityksen. Jos asiassa ei päästä sovintoon, siirrytään suulliseen pääkäsittelyyn. (Oikeuslaitos 2013). Käräjäoikeuden pääkäsittelyssä keskitytään pääsääntöisesti henkilötodistajien kuulemiseen. Todisteiden ja todistajien nimeämisellä on ratkaiseva merkitys asian ratkaisuun, sillä myöhemmin annettava tuomio perustuu vain niihin seikkoihin, joita oikeudessa on esitetty. Käräjäoikeuden tuomiosta voi valittaa hovioikeuteen. (Nieminen 2006, 74 76). Hovioikeudessa asia valmistellaan ja valittajan vastapuolelta pyydetään vastaus ja tarvittaessa asianomaisten lausumia. Hovioikeus tekee ratkaisunsa kirjallisessa menettelyssä tai pääkäsittelyssä. Hovioikeuden tuomion jälkeen on mahdollista hakea valituslupaa korkeimmalta oikeudelta. (Oikeuslaitos 2013). Korkein oikeus myöntää valitusluvan harkintansa mukaan sellaisiin kysymyksiin, joihin laki ei anna selvää vastausta. Korkein oikeus ratkaisee pääasian eli valituksessa esitetyt vaatimukset esittelijän esityksestä. Ratkaisu tehdään yleensä kirjallisen aineiston perusteella, mutta tarvittaessa käytetään myös suullista käsittelyä. Suullisessa käsittelyssä voidaan kuulla asianosaisia, todistajia ja asiantuntijoita. Myös katselmuksen järjestäminen on tarpeen vaatiessa mahdollista. Korkein oikeus antaa ennakkopäätöksillä oikeu-